Crataegus monogyna

Crataegus monogyna 
Ël bòsso o bussolin (Crataegus monogyna Jacq., 1775) a l'é 'n busson o n'erbo con tante branche satìe e spinose, caraterisà da le fior bianche e dai tìpich frut cit a còcola rossa. 

 Descrission 
Ij parent dë sta pianta a peulo avèj tant la forma 'd busson che d'erbo ch'a rivo fin a 5-15 m d'autëssa, e che tuti a l'han an comun soa cita fruta fàita a pom e sò branch con je spin-e. La pleuja a resta grisa tinta unìa ant le piante giovo, peui col temp a fa 'd filure longitudinaj e d'anej sutij ant le piante pì veje. Le spin-e a nasso da 'nt ij branch, e për sòlit a son longhe da 1 a 3 centim. Le feuje a ven-o a spiral ansima aj git neuv, ch'a son motobin longh, ò pura tute ansema ant ij git ch'a parto da 'nt ij branch vej ò da 'nt le biforcassion. Soa feuja a l'ha ij bord lobà ò sërà, e a na forma pitòst varianta.

 Distribussion 
La Crataegus monogyna a fa part d'un géner ch'a ten andrinta motobin tanti erbo e busson, ant la famija dle Rosaceae. A ven da 'nt ij pòst temperà dl'emisfer setentrional, an Euròpa, n'Asia e an América setentrional.

 Notissie 
La fioridura ant la prima a l'é bondosa.
Le fior a son dovrà tanme calmant e për soagné le nevròsi dël cheur.

Le piante dë sta sòrt-sì a-j fan da cà e a-j dan da mangé a vàire sòrt d'usej e 'd mamìfer, e le fior a resto motobin amportante për le bes-ce ch'a mangio la póer dle fior. A vive dë ste piante a-i son 'cò vàire gianin dle bòje dla sòrt Lepidoptera.

A sopòrta bin le poadure.

 Arferiment bibliogràfich për chi a veul fé dj'arserche pì ancreuse 
Crataegus monogyna Jacq.

Categorìa:Botànica

sl:Glog